2020. gada Rīkojums Nr.

Rīgā (prot. Nr. . §)

**Par valsts sabiedrības ar ierobežotu atbildību “Bērnu klīniskā universitātes slimnīca” valstij dividendēs izmaksājamo peļņas daļu**

1. Saskaņā ar Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 5.punktu atļaut valsts sabiedrības ar ierobežotu atbildību “Bērnu klīniskā universitātes slimnīca” vidēja termiņa darbības stratēģijā 2020.-2025. gadam noteikt, ka valsts sabiedrībai ar ierobežotu atbildību “Bērnu klīniskā universitātes slimnīca” nav jāmaksā dividendes no prognozētās tīrās peļņas par 2020.-2023. pārskata gadu.

2. Veselības ministrijai kā valsts sabiedrības ar ierobežotu atbildību “Bērnu klīniskā universitātes slimnīca” kapitāla daļu turētājai nodrošināt, ka 2020.-2023. pārskata gadā gūtā tīrā peļņa tiek novirzīta valsts sabiedrības ar ierobežotu atbildību “Bērnu klīniskā universitātes slimnīca” vidēja termiņa darbības stratēģijā plānoto infrastruktūras projektu īstenošanai, lai uzlabotu valsts apmaksāto veselības aprūpes pakalpojumu kvalitāti un pieejamību.

Ministru prezidents  A. K. Kariņš

Veselības ministre I. Viņķele